CELEX: 32009R0378
Language: mt
Date: 2009-05-08 00:00:00
Title: Regolament tal-Kummissjoni (KE) Nru 378/2009 tat- 8 ta' Mejju 2009 li jikkonċerna l-awtorizzazzjoni ta' użu ġdid ta' preparazzjoni ta' Bacillus cereus var. toyoi bħala addittiv tal-għalf għall-fenkiet għat-trobbija (detentur tal-awtorizzazzjoni Rubinum S.A.) (Test b’relevanza għaż-ŻEE)

9.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 116/3
            
         REGOLAMENT TAL-KUMMISSJONI (KE) Nru 378/2009
   tat-8 ta' Mejju 2009
   li jikkonċerna l-awtorizzazzjoni ta' użu ġdid ta' preparazzjoni ta' Bacillus cereus var. toyoi bħala addittiv tal-għalf għall-fenkiet għat-trobbija (detentur tal-awtorizzazzjoni Rubinum S.A.)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ma' dan ir-Regolament. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni hija dwar awtorizzazzjoni għal użu ġdid tal-preparazzjoni ta’ mikroorganiżmu Bacillus cereus var. toyoi NCIMB 40112/CNCM I-1012 bħala addittiv tal-għalf għall-fenkiet tat-trobbija, biex tiġi kklassifikata fil-kategorija ta' addittivi “addittivi żootekniċi”.
            
         
               (4)
            
            
               L-użu ta’ din il-preparazzjoni ta’ mikroorganiżmu ġie awtorizzat b’mod permanenti għall-ħnieżer żgħar taħt ix-xahrejn u għall-ħnieżer nisa bir-Regolament tal-Kummissjoni (KE) Nru 256/2002 (2), għall-ħnieżer żgħar u ħnieżer għat-tismin bir-Regolament tal-Kummissjoni (KE) Nru 1453/2004 (3), għall-bhejjem tal-ifrat għat-tismin bir-Regolament tal-Kummissjoni (KE) Nru 255/2005 (4), għall-fniek għat-tismin u t-tiġieġ għat-tismin bir-Regolament tal-Kummissjoni (KE) Nru 1200/2005 (5), għall-ħnieżer żgħar (ta' xahrejn) u ħnieżer nisa bir-Regolament tal-Kummissjoni Nru 1143/2007 (6) u għal għaxar snin bir-Regolament tal-Kummissjoni (KE) Nru 166/2008 (7) għad-dundjani għat-tismin.
            
         
               (5)
            
            
               Tressqet dejta ġdida bħala sostenn tal-applikazzjoni għall-awtorizzazzjoni għall-fenkiet għat-trobbija. L-Awtorità Ewropea tas-Sigurtà fl-Ikel (“l-Awtorità”) ikkonkludiet fl-opinjoni tagħha tad-9 ta’ Diċembru 2008 li l-preparazzjoni tal-mikroorganiżmu Bacillus cereus var. toyoi NCIMB 40112/CNCM I-1012 ma għandhiex effett mhux mixtieq fuq is-saħħa tal-annimali, is-saħħa tal-bniedem jew fuq l-ambjent (8). Skont din l-opinjoni, l-użu ta' din il-preparazzjoni hija sigura għal din il-kategorija addizzjonali ta' annimali u għandha benefiċċji sinifikanti fir-rigward tal-produttività ġenerali u t-tnaqqis ta' mortalità tal-frieħ matul it-treddiegħ. L-Awtorità ma tqisx li hemm il-ħtieġa għal rekwiżiti speċifiċi għas-sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (6)
            
            
               Il-valutazzjoni ta' din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, ġew sodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “stabbilizzanti għall-batterja li tinsab fil-musrana”, hija awtorizzata bħala addittiv fl-għalf tal-annimali suġġetti għall-kundizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Mejju 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 41, 13.2.2002, p. 6.
   
      (3)  ĠU L 269, 17.8.2004, p. 3.
   
      (4)  ĠU L 45, 16.2.2005, p. 3.
   
      (5)  ĠU L 195, 27.7.2005, p. 6.
   
      (6)  ĠU L 256, 2.10.2007, p. 23.
   
      (7)  ĠU L 50, 23.2.2008, p. 11.
   
      (8)  Il-Ġurnal tal-EFSA (2008) 913, 1-13.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta’ addittivi żootekniċi. Grupp funzjonali: stabilizzanti għall-batterja li tinsab fil-musrana.
                  
               
            
                  4b1701
               
               
                  Rubinum S. A.
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Kompożizzjoni tal-addittiv:
                              Preparazzjoni ta’ Bacillus cereus var. toyoi li fiha minimu ta’ 1 × 1010 CFU/g addittiv
                           
                        
                               
                           
                           
                              Karatterizzazzjoni tas-sustanza attiva:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Metodu analitiku (1):
                              Enumerazzjoni: metodu bi pjanci ta' tifrix bl-użu ta' tryptone soya agar bi trattament ta’ tisħin minn qabel ta’ kampjuni tal-għalf u identifikazzjoni: pulsed field gel electrophoresis (PFGE)
                           
                        
               
                  Fenkiet għat-trobbija
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura li fiha għandhom jinħażnu, kemm jistgħu jdumu maħżuna u l-istabbiltà għall-pelleting.
                           
                        
                              2.
                           
                           
                              Għas-sigurtà: għandhom jintużaw nuċċalijiet u ingwanti matul l-immaniġġjar.
                           
                        
                              3.
                           
                           
                              Jista’ jintuża f’għalf kompost li fih il-coccidiostat permess: robenidine.
                           
                        
                              4.
                           
                           
                              Għall-użu fil-fniek nisa għat-trobbija mit-twelid sa tmiem il-perjodu ta' fatam.
                           
                        
               
                  29 ta’ Mejju 2019
               
            
         (1)  Dettalji tal-metodi analitiċi huma disponibbli fl-indirizz tal-Laboratorju ta' Referenza Komunitarju li ġej: www.irmm.jrc.be/crl-feed-additives